Acatistul Sfintilor marturisitori Visarion si Sofronie si al Mucenicului Oprea
(21 octombrie / 3 noiembrie)
Rugaciunile incepatoare:
In numele Tatalui si al Fiului si al Sfantului Duh, Amin.
Slava Tie, Dumnezeul nostru, Slava Tie!
Slava Tie, Dumnezeul nostru, Slava Tie!
Slava Tie, Dumnezeul nostru, Slava Tie!
Imparate ceresc, Mangaietorule, Duhul adevarului, Care pretutindenea esti si toate le implinesti, Vistierul bunatatilor si datatorule de viata, vino si Te salasluieste intru noi, si ne curateste pe noi de toata intinaciunea si mantuieste, Bunule, sufletele noastre.
Sfinte Dumnezeule, Sfinte tare, Sfinte fara de moarte, miluieste-ne pe noi!
Sfinte Dumnezeule, Sfinte tare, Sfinte fara de moarte, miluieste-ne pe noi!
Sfinte Dumnezeule, Sfinte tare, Sfinte fara de moarte, miluieste-ne pe noi!
Slava Tatalui si Fiului si Sfantului Duh si acum si pururea si in vecii vecilor. Amin.
Preasfanta Treime, miluieste-ne pe noi. Doamne, curateste pacatele noastre. Stapane, iarta faradelegile noastre. Sfinte, cerceteaza si vindeca neputintele noastre, pentru Numele Tau.
Doamne miluieste, Doamne miluieste, Doamne miluieste.
Slava Tatalui si Fiului si Sfantului Duh si acum si pururea si in vecii vecilor. Amin.
Tatal nostru, Care esti in ceruri, sfinteasca-Se Numele Tau, vie imparatia Ta, fie voia Ta, precum in cer si pe pamant. Painea noastra cea spre fiinta, da ne-o noua astazi, si ne iarta noua gresalele noastre, precum si noi iertam gresitilor nostri. Si nu ne duce pe noi in ispita, ci ne izbaveste de cel rau.
Pentru rugaciunile Preasfintei Nascatoare de Dumnezeu, ale Sfintilor Parintilor nostri si ale tuturor Sfintilor, Doamne Iisuse Hristoase, Fiul lui Dumnezeu, miluieste-ne pe noi. Amin.

Condacele si Icoasele:
Condacul 1:
Veniti, toti iubitorii de Hristos, la praznuirea fericitilor marturisitori Visarion, Sofronie si Oprea, care au slujit adevarului si au marturisit dreapta credinta si cinstind cu evlavie ostenelie lor si laudandu-i, asa sa zicem: Bucurati-va, bunilor marturisitori si ravnitori ai adevarului!

Icosul 1:
Stalpare aleasa, din radacina sanatoasa, ai odraslit Visarioane si din pruncie ai invatat dreapta credinta. Chipul cel ingeresc l-ai luat asupra-ti din tinerete si viata cea ingereasca o ai urmat dupa cuviinta. Pentru aceasta si noi, smeritii, cu laude te cinstim, zicand tie:

Bucura-te, cela ce ai rasarit din parinti credinciosi vlastar ales;
Bucura-te, ca, din copilarie, pe urmele Sfintilor ai mers;
Bucura-te, cela ce, prin Sfantul Botez, harul dumnezeiesc ai primit;
Bucura-te, ca intru totul vrednic de Sfintitul Ierarh al carui nume ai purtat, toata viata te-ai dovedit;
Bucura-te, cela ce de tanar multe locasuri sfinte ai cercetat;
Bucura-te, ca din izvorul credintei ortodoxe din belsug te-ai adapat;
Bucura-te, cela ce si la Sfantul Mormant cu evlavie ai ajuns;
Bucura-te, ca acolo cu lacrimi fierbinti, de bucurie, ai plans;
Bucura-te, cela ce in lavra Sfantului Sava ai fost calugarit;
Bucura-te, ca de atunci si numele de Visarion tu ai primit;
Bucura-te, cela ce, toata viata, pe cararile curatiei ai umblat;
Bucura-te, ca totdeauna spre cele inalte ai cugetat;
Bucura-te, Cuvioase Visarioane, care cu mare ravna Ortodoxia ai aparat!

Condacul 2:
Plecat-ai, Cuvioase Visarioane, dupa primirea calugariei, de la Sfantul Mormant si ai venit in Slovenia, la manastirea Pacra, unde te-ai nevoit timp de sapte ani, cu smerenie si cu aleasa ravna, in treapta diaconiei, dupa care, ca un ales nevoitor si de harul preotiei te-ai invrednicit, slujind lui Dumnezeu si cantand: Aliluia!

Icosul 2:
Alt ravnitor, asemenea lui Ilie te-ai aratat, Cuvioase Sofronie, din copilarie invatand, de la ai tai parinti, dreapta credinta si ai alergat in calea poruncilor Domnului, netinand seama de ispitele lumesti. Pentru aceasta te laudam, zicand tie:

Bucura-te, cela ce, in Cioara Sebesului, ca o floare ai inflorit;
Bucura-te, ca de copil dragoste de cele Sfinte ai dovedit;
Bucura-te, cela ce in Tara Romaneasca multa osardie ai aratat;
Bucura-te, ca prin vietuirea ta cea aleasa pe toti ai minunat;
Bucura-te, cela ce de acolo, in Transilvania, iarasi te-ai inapoiat;
Bucura-te, ca tuturor pilda de viata curata te-ai aratat;
Bucura-te, cela ce in codrii de linga Cioara mare salas de cuviosie ai zidit;
Bucura-te, ca pe cei ce au venit la tine, totdeauna cu drag i-ai povatuit;
Bucura-te, cela ce ispitirile diavolului pe toate le-ai nimicit;
Bucura-te, ca mestesugirile celui rau cu hotarare pururea le-ai zdrobit;
Bucura-te, cela ce catre dragostea lui Hristos pe toti i-ai indemnat;
Bucura-te, ca in Sebesul Albei dreapta credinta ai invatat;
Bucura-te, Cuvioase Sofronie, care cu mare ravna Ortodoxia ai aparat!

Condacul 3:
Strabatut-ai, cu multa osteneala, tinuturile transilvanene, Cuvioase Sofronie, indemnand pe cei binecredinciosi sa nu se departeze de la staulul Bisericii celei dreptmaritoare, ci stand cu totii neclintiti in credinta, sa cante lui Dumnezeu: Aliluia!

Icosul 3:
Salistea Sibiului acum duhovniceste se veseleste, impreuna cu toata obstea crestinilor dreptcredinciosi, la praznuirea Sfantului Mucenic Oprea, cel ce inflacarat de ravna pentru adevar si pentru apararea Ortodoxiei s-a aratat. Pentru aceasta si noi, smeritii, cu dragoste sa-l laudam, zicand:

Bucura-te, cela ce esti al Salistii Sibiului aleasa floare;
Bucura-te, ca ai fost fiu credincios al Bisericii dreptmaritoare;
Bucura-te, cela ce cu lucrarea pamantului te-ai indeletnicit;
Bucura-te, ca si de suflet, deopotriva, cu sarg te-ai ingrijit;
Bucura-te, cela ce in dreapta credinta a stramosilor ai trait;
Bucura-te, ca viata bine-placuta Domnului ti-ai agonisit;
Bucura-te, cela ce prin post si rugaciune sufletul ti-ai intarit;
Bucura-te, ca prin binecuvantari de la preoti calea ti-ai gatit;
Bucura-te, cela ce in tinutul Sa1istii pe frati i-ai povatuit;
Bucura-te, ca pe toti cei ce patimeau, cu dragoste i-ai sprijnit;
Bucura-te, cela ce impotriva asupritorilor, pavaza ai stat;
Bucura-te, cela ce pentru dreapta credinta, prigoane mari ai indurat;
Bucura-te, Mucenice Oprea, care cu mare ravna, credinta ai aparat!

Condacul 4:
Omule al lui Dumnezeu si mucenice al lui Hristos, Oprea, tu cu inima arzatoare ai aparat dreapta credinta si pe toti i-ai invatat adevarul, iar pe cei ce nu s-au clatinat de la credinta ortodoxa, i-ai aparat cu jertfa vietii tale, cantand lui Dumnezeu: Aliluia!

Icosul 4:
Dupa ce te-ai invrednicit de treapta preotiei, Visarioane, iarasi ai calatorit la Sfantul Mormant, de unde, intorcandu-te in Tara Transilvaniei, cu mare indrazneala ai infruntat prigoana ce s-a pornit asupra Bisericii dreptmaritoare si pe toti i-ai intarit in dreapta credinta. Pentru aceasta, te laudam, zicand tie:

Bucura-te, cela ce de la Sfantul Mormant iarasi la ai tai ai venit;
Bucura-te, ca tuturor cu putere multa le-ai propovaduit;
Bucura-te, cela ce peste tot, ca un izbavitor erai primit;
Bucura-te, cela ce de multimea credinciosilor erai insotit;
Bucura-te, cela ce cu sunete de clopote erai intampinat;
Bucura-te, ca de credinciosi cu faclii aprinse erai asteptat;
Bucura-te, ca la dreapta credinta pe toti i-ai inflacarat;
Bucura-te, cela ce in adunari, cu putere, adevarul ai vestit;
Bucura-te, cela ce randuiala calugareasca niciodata nu o ai parasit;
Bucura-te, ca in aspra infranare tot timpul ai vietuit;
Bucura-te, cela ce cu harul de sus, izvor de apa ai aratat;
Bucura-te, cela ce schitul de la Foltea l-ai ridicat;
Bucura-te, Cuvioase Visarioane, care cu mare ravna Ortodoxia ai aparat!

Condacul 5:
Avand in minte invatatura marelui Pavel, in toate zilele iti intareai trupul cu aspra infranare, Cuvioase Sofronie, si cu pilda vietii tale indemnai pe toti sa laude pe Dumnezeu si sa-i cante: Aliluia!

Icosul 5:
Pentru marturisirea dreptei credinte ai fost aruncat, Cuvioase Sofronie, in temnita Bobalna, de unde, dupa cumplite patimiri, iarasi ai iesit cu mila lui Dumnezeu si te-ai nevoit sa predici mai departe Crucea lui Hristos, bucurie facand celor dreptcredinciosi. Pentru care si noi te laudam, graind tie:

Bucura-te, Cuvioase Sofronie, ca pentru credinta, in temnita ai fost aruncat;
Bucura-te, ca prin aceasta, Sfintilor marturisitori ai urmat;
Bucura-te, cela ce, dupa iesirea din temnita, in partile Zarandului ai venit;
Bucura-te, ca si in Muntii Apuseni ravna credintei te-a calauzit;
Bucura-te, cela ce, pentru credinta ta, iarasi ai fost prins si legat;
Bucura-te, ca in temnita din Abrud cei rai din nou te-au aruncat;
Bucura-te, cela ce, dupa voia lui Dumnezeu, cu ajutorul credinciosilor din legaturi ai fost slobozit;
Bucura-te, ca la multe si mari multimi de credinciosi ai propovaduit;
Bucura-te, cela ce in pastrarea dreptei credinte pe frati i-ai intarit;
Bucura-te, ca prin fapta si cuvant necurmat pe Domnul ai preamarit;
Bucura-te, cela ce pe fratii tai, cu pavaza credintei i-ai inarmat;
Bucura-te, ca nu de la tine, ci de la Domnul, tuturor ai predicat;
Bucura-te, Cuvioase Sofronie, care cu mare ravna Ortodoxia ai aparat!

Condacul 6:
Legatu-s-au cu juramant cei binecredinciosi in soboarele pe care le tineau, ca nu-si vor parasi dreapta credinta pe care au primit-o de la stramosi si ei vor ramane pururea fii binecinstitori ai Bisericii Rasaritului spre marirea lui Dumnezeu, cantand: Aliluia!

Icosul 6:
Vazand ca Biserica lui Hristos cea dreptmaritoare este asuprita si prigonita, te-ai ridicat Oprea, cu inima viteaza, intru apararea dreptei credinte, neluand seama la primejdiile si chinurile care te asteptau. Pentru aceasta multimea dreptcredinciosilor te lauda, impreuna cu noi zicand tie:

Bucura-te, cela ce, plin de curaj, la capetenia tarii te-ai infatisat;
Bucura-te, ca despre nedreapta prigoana a fratilor tai i-ai cuvantat;
Bucura-te, cela ce ca un razvratitor de multimi ai fost defaimat;
Bucura-te, caci cu temnite si chinuri grele te-au amenintat;
Bucura-te, cela ce, pentru dreptate, pana la Viena te-ai ostenit;
Bucura-te, ca pentru legea strabuna si acolo te-ai nevoit;
Bucura-te, ca rugul ostenelilor tale adevarul a luminat;
Bucura-te, cela ce nadejdea intreaga intru Domnul ti-ai intemeiat;
Bucura-te, ca in tot timpul viclenia asupritoritor ai vadit;
Bucura-te, ca pana in sfarsit inselatoria lor nu te-a biruit;
Bucura-te, cela ce si a doua oara la Viena te-ai infatisat;
Bucura-te, ca, pentru dreptate, necontenit Domnului te-ai rugat;
Bucura-te, Mucenice Oprea, care cu mare ravna credinta ai aparat!

Condacul 7:
La inapoierea de la Viena, punandu-se la cale intemnitarea ta, Mucenice Oprea, te-ai oprit in Banat, impreuna cu preotul Moise, care te insotea. Si pe cand aici te aflai au venit la tine preotul Ioan din Poiana si Ianes din Gales, impreuna cu multime de credinciosi ca sa te roage sa mergi din nou la ocarmuitorii din Viena intru apararea dreptei credinte. Deci ai plecat iarasi la drum cu nadejdea nestramutata in Dumnezeul dreptatii Caruia Ii cantam: Aliluia!

Icosul 7:
Propovaduit-ai dreapta credinta cu mare indrazneala, Cuvioase Visarioane in partile Dobrei, Devei, Orastiei, Balgradului si Salistei, iar multimea care te astepta, insufletita de mari nadejdi si de bucurie duhovniceasea, iti aducea cuvenita cinstire, ca unui trimis al lui Dumnezeu. Pentru aceasta si noi, smeritii, laudandu-te, zicem tie:

Bucura-te, cela ce si pe cei din Sibiu sa-i incurajezi ai voit;
Bucura-te, ca multa mila ti s-a facut de ei, pentru cat au patimit;
Bucura-te, cela ce pe cale ai fost prins si tarat in judecata;
Bucura-te, ca nici macar o clipa cinstea nu ti-ai lasat-o plecata;
Bucura-te, cela ce hotarat credinta cea dreapta ai marturisit;
Bucura-te, caci cu limba inteleapta, adevarul le-ai descoperit;
Bucura-te, cela ce a prigonitorilor rea vointa, ai mustrat;
Bucura-te, ca la pocainta si pe aceia i-ai indemnat;
Bucura-te, cela ce ai mangaiat pe fratii tai in restriste si nevoi;
Bucura-te, ca si astazi din ceruri, esti alaturi de noi;
Bucura-te, cela ce cu pilda vietii tale, pe toti ai luminat;
Bucura-te, ca in patimiri si necazuri i-ai imbarbatat;
Bucura-te, Cuvioase Visarioane, care cu mare ravna Ortodoxia ai aparat!

Condacul 8:
Izvor de lumina si de dreapta credinta te-ai aratat, Cuvioase Visarioane, si facerile tale de bine peste toti s-au revarsat; iar noi lauda aducem Atotputernicului Dumnezeu si cantam: Aliluia!

Icosul 8:
In multe randuri, i-ai adunat pe credinciosi in jurul tau, Cuvioase Sofronie, si i-ai invatat sa tina cu tarie credinta ortodoxa cea primita de la parinti si sa fie gata cu totii pentru apararea adevarului. Pentru aceasta, cu evlavie te cinstim pe tine, zicand:

Bucura-te, ravnitor al asezamintelor apostolesti;
Bucura-te, pastorule darz al hotaririlor sobornicesti;
Bucura-te, al Bisericii dreptmaritoare slujitor adevarat;
Bucura-te, al Ortodoxiei noastre stramosesti, stalp neclatinat;
Bucura-te, cela ce pe potrivnici fara sfiala i-ai vadit;
Bucura-te, ca de dorul dreptatii si al credintei adevarate, pururea ai fost calauzit;
Bucura-te, cela ce, de la Duhul Sfant, adevarul tuturor ai grait;
Bucura-te, ca pe stanca dreptei credinte sufletele tuturor le-ai intarit;
Bucura-te, ca graiurile tale erau intocmai ca vartejul de foc ce se arata pe cale;
Bucura-te, ca sufletele credinciosilor, de pretutindeni se aprindea de dragostea catre Domnul la auzul propovaduirii tale;
Bucura-te, cela ce nadejdile credinciosilor nu le-ai spulberat;
Bucura-te, ca in necazuri pe toti credinciosii cu sarguinta i-ai imbarbatat;
Bucura-te, Cuvioase Sofronie, care cu mare ravna Ortodoxia ai aparat!

Condacul 9:
Adusu-Si-a aminte Dumnezeu de rugaciunle tale, Cuvioase Sofronie, pe care le-ai facut pentru intarirea dreptei credinte, pentru ca cei ce mai inainte fusesera smulsi din staulul Ortodoxiei iarasi au venit la sanul Bisericii mame, ca impreuna cu tine, care te afli in ceruri sa cante lui Dumnezeu: Aliluia!

Icosul 9:
Aparat-ai Mucenice Oprea cu multa tarie dreapta credinta inaintea ocarmuitorilor asupritori de la care cu staruinta ai cerut de atatea ori dreptate si libertatea credintei stramosesti pentru fratii tai asupriti. Dar ai fost prins, legat si aruncat in grea temnita unde pentru dreapta credinta ai suferit pana la moarte. Pentru aceasta, laudand cu evlavie patimirea ta muceniceasea, te fericim pe tine, zicand:

Bucura-te, stalpare prea aleasa a Bisericii noastre stramosesti;
Bucura-te, mladita buna si roditoare, care tuturor viata duhovniceasca rodesti;
Bucura-te, cela ce intocmai ca Sfintii lupta cea buna ai luptat;
Bucura-te, ca de nimeni niciodata, nu te-ai lasat infricosat;
Bucura-te, cela ce a treia oara drumul Vienei ai luat;
Bucura-te, ca acolo o noua jalba cu hotarare ai infatisat;
Bucura-te, cela ce ai crezut cu tarie, ca, pana la urma, dreptatea va veni;
Bucura-te, cel ce ai fost incredintat ca libertatea va birui;
Bucura-te, ca talantul ce li s-a incredintat fara incetare l-ai inmultit;
Bucura-te, ca in toata viata ta, prin fapta, ai aratat rod insutit;
Bucura-te, cela ce cu gura ai marturisit adevarul fara sovaire;
Bucura-te, caci cu inimna ta ai crezut, in dreptatea celor ai tai, fara de indoire;
Bucura-te, Mucenice Oprea, care cu mare ravna credinta ai aparat!

Condacul 10:
Trimis ai fost in trei randuri cu jalba in cetatea imparateasca de la Viena, spre apararea dreptei credinte si inaintea stapanitorilor de acolo, cu hotarire neclintita, ai marturisit adevarul, aratand dragoste inflacarata fratilor tai intru dreapta credinta si impreuna cu ei cantand lui Dumnezeu: Aliluia!

Icosul 10:
Mers-ai, Cuvioase Visarioane, propovaduind dreapta credinta, de la Sebes spre Sibiu, dar pe cale ai fost prins de cei ce cautau sa te piarda si ai fost dus legat, la capeteniile lor, unde, cu fata luminata de credinta ortodoxa, ai marturisit adevarul. Pentru aceasta si noi smeritii, te laudam, zicand tie:

Bucura-te, cela ce in fata prigonitorilor, cu curaj ai stat;
Bucura-te, ca prin hotararea ta cea buna pe toti ai infruntat;
Bucura-te, cela ce, nevoind sa te lepezi de dreapta credinta, in lanturi ai fost aruncat;
Bucura-te, ca in temnita din cetatea Devet pentru credinta ta, ai fost ferecat;
Bucura-te, cela ce si-n temnita din Timisoara ai stat;
Bucura-te, ca in infricosatoarea temnita din Kufstein, pana la moarte ai rabdat;
Bucura-te, cela ce cu cununa de mucenic ai fost incununat;
Bucura-te, ca prin statornicia ta in credinta, pilda vie tuturor ne-ai dat;
Bucura-te, cela ce pe fratii tai cu dragoste in toate i-ai mangaiat;
Bucura-te, ca in furtuna tuturor incercarilor prin care ai trecut, intru nimic tu nu te-ai clatinat;
Bucura-te, cela ce vrednic mucenic te-ai aratat;
Bucura-te, ca rasplata muceniciei tale ai aflat;
Bucura-te, Cuvioase Visarioane, care cu mare ravna Ortodoxia ai aparat!

Condacul 11:
In temnita de la Kufstein, chinuitoare patimiri ai indurat; si acolo, departe de cei iubiti ai tai, in mainile lui Dumnezeu, cu buna nadejde, sufletul ti-ai incredintat, iar acum esti impreuna cu mucenicii, cu Sfintii si cu ingerii, cantand lui Dumnezeu: Aliluia!

Icosul 11:
Preabunul Dumnezeu, ascultand rugaciunile tale, Cuvioase Sofronie, a inmuiat inimile capeteniilor care prigoneau pe dreptcredinciosii romani din Transilvania si i-a facut sa ingaduie acelora sa aiba episcopul lor. Pentru aceasta, lauda si multumita aducem lui Dumnezeu, iar pe tine cu evlavie te cinstim, zicand:

Bucura-te, cela ce cu graiurile tale ai dat tuturor imbarbatare;
Bucura-te, ca invataturile tale tuturor au fost spre luminare;
Bucura-te, cela ce in suferinte pe fratii tai i-ai mangaiat;
Bucura-te, ca in dragostea ta cea mare, pe toti ai imbratisat;
Bucura-te, cela ce in Transilvania, slujba ta pina la capat o ai dus;
Bucura-te, ca te-ai aratat slujiitor credincios Domnului Iisus;
Bucura-te, cela ce te-ai invrednicit a vedea rasplatita vechea suferinta;
Bucura-te, ca s-a dat pastor legiuit fratilor tai de credinta;
Bucura-te, cela ce mai departe, in cuviosie te-ai nevoit;
Bucura-te, ca mai tarziu, in Manastirea Argesului te-ai salasluit;
Bucura-te, ca si acolo fiind, gandurile tale mereu spre fostii tai pastoriti s-au indreptat;
Bucura-te, ca si la Arges totdeauna pentru ei, lui Dumnezeu te-ai rugat;
Bucura-te, Cuvioase Sofronie, care cu mare ravna Ortiodoxia ai aparat!

Condacul 12:
Dupa osteneli indelungate si dupa vietuirea ta cea curata, Cuvioase Sofronie, ai ajuns la odihna cea vesnica si acolo, impreuna cu toti marturisitorii dreptei credinte si cu sfintii, te veselesti de-a pururea, cantand lui Dumnezeu, impreuna cu ei: Aliluia!

Icosul 12:
La usa bisericii din Saliste, mult intristata ta sotie, cu fata cernita, a stat multa vreme, plangad si asteptand intoarcerea ta. Dar n-ai mai venit, Mucenice Oprea, caci in temnita de la Kufstein ai patimit pana la moarte, iar fericitul tau suflet si-a luat zborul catre cer. Pentru aceasta, toata ceata dreptcredinciosilor te cinsteste cu laude, zicand tie:

Bucura-te, Mucenice Oprea, mare si zelos iubitor de Hristos;
Bucura-te, ca din calea pe care o ai ales, nu te-ai mai intors;
Bucura-te, cela ce dreapta credinta a poporului tau, mult ai iubit;
Bucura-te, ca pentru suferintele fratilor tai ai patimit;
Bucura-te, cela ce crucea lui Hristos pana la capat o ai purtat;
Bucura-te, ca inaintea Domnului celui bun, mult har ai aflat;
Bucura-te, cela ce uraciunea defaimarii nu te-a inmuiat;
Bucura-te, ca fagaduinta maririi desarte nu te-a clatinat;
Bucura-te, cela ce toate desfatarile lumii le-ai dispretuit;
Bucura-te, ca in rasplatirile cele ceresti ai nadajduit;
Bucura-te, cela ce cununa muceniciei, la sfarsit, ai aflat;
Bucura-te, cela ce in ceata mucenicilor ai fost asezat;
Bucura-te, Mucenice Oprea, care cu mare ravna credinta ai aparat!

Condacul 13: (acest condac se zice de trei ori)

O, fericita treime de Sfinti marturisitori, Visarioane, Sofronie si Mucenice Oprea, care cu multa indrazneala ati aparat credinta ortodoxa si crucea patimirii voastre ati dus-o pana la capat! Fericiti sunteti ca Bunul Dumnezeu S-a milostivit de stradaniile voastre cele Sfinte pentru credinta stramoseasca si a adus, pana in cele din urma, in staulul Bisericii romane, pe toti cei abatuti de la Sfanta Ortodoxie. Rugati-va neincetat lui Hristos, Dumnezeului nostru, pentru desavarsirea acestei reintoarceri, pentru ca toti, un singur suflet avand si o singura credinta marturisind, sa cantam Preasfintei Treimi, impreuna cu voi: Aliluia!

Apoi se zice iarasi Icosul 1:
Stalpare aleasa, din radacina sanatoasa, ai odraslit Visarioane si din pruncie ai invatat dreapta credinta. Chipul cel ingeresc l-ai luat asupra-ti din tinerete si viata cea ingereasca o ai urmat dupa cuviinta. Pentru aceasta si noi, smeritii, cu laude te cinstim, zicand tie:

Bucura-te, cela ce ai rasarit din parinti credinciosi vlastar ales;
Bucura-te, ca, din copilarie, pe urmele Sfintilor ai mers;
Bucura-te, cela ce, prin Sfantul Botez, harul dumnezeiesc ai primit;
Bucura-te, ca intru totul vrednic de Sfintitul Ierarh al carui nume ai purtat, toata viata te-ai dovedit;
Bucura-te, cela ce de tanar multe locasuri Sfinte ai cercetat;
Bucura-te, ca din izvorul credintei ortodoxe din belsug te-ai adapat;
Bucura-te, cela ce si la Sfantul Mormant cu evlavie ai ajuns;
Bucura-te, ca acolo cu lacrimi fierbinti, de bucurie, ai plans;
Bucura-te, cela ce in lavra Sfantului Sava ai fost calugarit;
Bucura-te, ca de atunci si numele de Visarion tu ai primit;
Bucura-te, cela ce, toata viata, pe cararile curatiei ai umblat;
Bucura-te, ca totdeauna spre cele inalte ai cugetat;
Bucura-te, Cuvioase Visarioane, care cu mare ravna Ortodoxia ai aparat!

si Condacul 1:
Veniti, toti iubitorii de Hristos, la praznuirea fericitilor marturisitori Visarion, Sofronie si Oprea, care au slujit adevarului si au marturisit dreapta credinta si cinstind cu evlavie ostenelie lor si laudandu-i, asa sa zicem: Bucurati-va, bunilor marturisitori si ravnitori ai adevarului!

Dupa aceea zicem aceasta rugaciune:

RUGACIUNE
Prea alesilor Sfinti Marturisitori, Visarioane, Sofronie si Oprea, cu inima smerita si cu grai de lauda, cutezam a preamari pe Hristos-Dumnezeu, Cel ce v-a aratat pe voi preafericiti marturisitori ai dreptei credinte, marirea Bisericii noastre. Si plecand genunchii, cu umilinta si negraita dragoste, rugaciune inaltam voua, celor ce ati pus mai presus de toate cele vremelnice, credinta cea stramoseasca. Caci tu, Cuvioase Visarioane, prealuminate, te-ai coborat ca un arhanghel, cu glas de trambita dumnezeiasca, in mijlocul credinciosilor, intarindu-i in dreapta credinta si viata ti-ai dat-o pentru Hristos. Si tu, Cuvioase Sofronie, neinfricat ai infruntat temnita si prigonirile pentru Hristos, calauzind turma cea binecredincioasa din Transilvania pe caile mantuirii si indrumand Biserica Donmului Hristos pe calea cea dreapta. Iar tu, Mucenice Oprea, cel prea osarduitor, iubind mai mult legea cea neschimbata a lui Hristos decat pe ai tai si decat insasi viata ta, sufletul ti-ai pus pentru dreapta credinta.
De aceea, voi toti, care ati odraslit din Biserica Ortodoxa Transilvaneana si care acum va bucurati de cinstirea mucenicilor si a marturisitorilor lui Hristos, primiti rugaciunile noastre si mijlociti pentru noi, inaintea Bunului si Milostivului Dumnezeu, Celui in Treime preamarit! Ocrotiti cu rugaciunile voastre turma cea dreptmaritoare, care va cinsteste ca pe niste stalpi neclintiti ai dreptei credinte. Rugati-va Domnului, ca sa intareasca dragostea si unitatea de credinta dintre frati, sa reverse harul pacii in inimile tuturor, sa fereasca turma credinciosilor de toata reaua intamplare, ca intr-un glas si un suflet sa preamarim pe Cel ce este Datatorul tuturor darurilor si Mantuitorul nostru. Privegheati si va rugati pentru noi ca izbaviti fiind prin mijlocirile voastre, de cursele celui rau, sa ducem lupta cea buna a mintii in toate clipele vietii noastre si sa fim neclintiti in dreapta credinta a mosilor si stramosilor nostri.
Bucurandu-ne de dumnezeiasca marire la care v-ati inaltat si rugandu-ne voua, ca sa fiti mijlocitori inaintea tronului Celui de sus, preamarim pentru toate, pe Tatal, pe Fiul si pe Duhul Sfant, zicand: slava Tie, Dumnezeule Cel mare si minunat intru Sfintii Tai in vecii vecilor. Amin.

